ኮሮናቫይረስ ንሳነቡእ እዩ ዘጥቅዕ። እቶም ክልተ ቀንዲ ምልክታትከኣ፡ ረስኒን ደረቕ ሰዓልን ኮይኖም ሓደ ሓደ ግዜ ጸገማት ምስትንፋስ የስዕቡ። እቲ ክነስተብህለሉ ዘሎና ሰዓል፡ ሓድሽ ዘየቋርጽ እዩ። ንኣብነት ንልዕሊ ሓደ ሰዓት ምስዓል ወይ ኣብ ውሽጢ 24 ሰዓት ንልዕሊ ሰለስተ ግዜ ንንውሕ ዝበለ ደቓይቕ ምስዓል። ኣስተውዕሉ እዚ ካብቲ ንቡር ዝኾነ ሰዓል ዝኸፍአ እዩ። ሙቀት ኣካላትና ካብ 37.8 ዲግሪ ሴንቲግሬድ ክዛይድ ከሎ፡ ረስኒ ይበለል። ኣብዚ ኩነታት ሙቐት ወይ'ውን ዘንገብግብ ቁሪ ክስምዓካ ይኽእል። ኣብ ጎረሮና ነድሪ፡ ሕማም ርእሲ ውጽኣት ከምኡውን መቐረትን ሽታን ናይ ምስትምቓር ስምዒት ምጥፋእ ካልኦት ምልክታት እዮም። ብማእከላይ ገምጋም ሓደ በቲ ቫይረስ ዝተለኽፈ ሰብ ነቲ ምልክታት ንምርኣይ ክሳብ ሓሙሽተ መዓልቲ ክጸንሕ ይኽእል፤ ኣብ ገለ ሰባት ድማ ዝያዳ ይድንጉይ። እቲ ቫይረስ ንኽራባሕ 14 መዓልታት ከም ዝወስደሉ፡ ውድብ ጥዕና ዓለም ይሕብር። ማእከል ምክልኻልን ምቁጽጻርን ሕማማት ኣሜሪካ፡ 18 ሚያዝያ ኣብ ዘውጽኦ መግለጺ ነዞም ዝስዕቡ ዝርከብዎም ምልክታት ክነስተብህለሎም ይመክር፦ ገብገብታ ቃንዛ ጭዋዳታት ሕማም ርእሲ ነድሪ ጎረሮ መቐረትን ሽታን ናይ ምስትምቓር ስምዒት ምጥፋእ ዝርግሐ ዝተረጋገጸ መልከፍቲ ኮሮናቫይረስ ሰባት መዓስ'ዮም ናብ ሆስፒታል ክኸዱ ዘለዎም?
